cyanic-selkie/wikianc huggingface dataset:
பேரியம் மாங்கனேட்டு
கரிம வேதியியல் பயன்கள்
பேரியம் மாங்கனேட்டு பல்வேறு வேதி வினைக்குழுக்களை தேர்ந்தெடுத்தும் திறனோடும் ஆக்சிசனேற்றம் செய்கிறது. ஆல்ககால்களை கார்பனைல்களாகவும், டையால்களை லாக்டோன்களாகவும், தையோல்களை இருசல்பைடுகளாகவும், அரோமாட்டிக் அமீன்களை அசோ சேர்மங்களாகவும், ஐதரோ குயினோன்களை பாரா பென்சோகுயினோன்களாகவும், பென்சைலமீன்களை பென்சால்டிகைடுகளாகவும் என பல்வேறு வகையான ஆக்சிசனேற்ற வினைகளை இவை தருகின்றன. நிறைவுற்ற ஐதரோகார்பன்கள், ஆல்க்கீன்கள், நிறைவுறாத கீட்டோன்கள், மூன்றாம்நிலை அமீன்கள் ஆகியவற்றை இது ஆக்சிசனேற்றம் செய்வதில்லை. பொதுவாக MnO2. சேர்மத்திற்கு மாற்றாக பேரியம் மாங்கனேட்டு சேர்மம் பயன்படுகிறது. தயாரிப்பதற்கு மிகவும் எளிமையானதாகவும் திறனுடன் வினைபுரிய வல்லதாகவும் விளங்கும் பேரியம் மாங்கனேட்டு ஆக்சிசனேற்றக் கோட்பாடுகளுக்கு நெருக்கமாகச் செயல்படுகிறது.
மாங்கனீசு நீலம் என்ற நிறமி தயாரிப்பிலும் பேரியம் மாங்கனேட்டு பயன்படுத்தப்படுகிறது.
மேற்கோள்கள்
பகுப்பு:மாங்கனேட்டுகள் பகுப்பு:பேரியம் சேர்மங்கள் பகுப்பு:ஆக்சிசனேற்றிகள்
பெப்ரவரி 31
பெப்ரவரி 31 (February 31) தற்போது பாவனையில் உள்ள கிரெகொரியின் நாட்காட்டியில் ஓர் கற்பனைநாளாகும். இதனை எடுத்துக்காட்டுகளுக்காக தரவுகளில் பாவிப்பது உண்டு. பெப்ரவரி 30ஐயும் இவ்வாறு பாவித்தாலும் சில நாட்காட்டிகளில் பெப்ரவரி 30 நடைமுறையில் உள்ள நாளாகும்.
மேற்கோள்கள்
பகுப்பு:பெப்ரவரி
ஆர்யமாலா
ஆர்யமாலா (Aryamala) 1941 ஆம் ஆண்டு வெளிவந்த தமிழ்த் திரைப்படமாகும். எஸ். எம். ஸ்ரீராமுலு நாயுடு இயக்கத்தில் வெளிவந்த இத்திரைப்படத்தில் பி. யு. சின்னப்பா, டி. எஸ். பாலையா, என். எஸ். கிருஷ்ணன் மற்றும் பலரும் நடித்திருந்தனர்.
மேற்கோள்கள்
பகுப்பு:1941 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:டி. எஸ். பாலையா நடித்த திரைப்படங்கள் பகுப்பு:ஜி. ராமநாதன் இசையமைத்த திரைப்படங்கள் பகுப்பு:என். எஸ். கிருஷ்ணன் - டி. ஏ. மதுரம் நடித்த திரைப்படங்கள் பகுப்பு:பி. யு. சின்னப்பா நடித்த திரைப்படங்கள்
சூரப்பட்டி
சூரப்பட்டி (Soorapatti) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது மொரப்பூர் ஊராட்சி ஒன்றியம், சந்தப்பட்டி ஊராட்சிக்கு உட்பட்டது.
அமைவிடம்
இந்த ஊரானது மாவட்ட தலைநகரான தருமபுரியிலிருந்து 30 கிலோமீட்டர் தொலைவிலும், அரூரில் இருந்து 10 கிலோமீட்டர் தொலைவிலும் அமைந்துள்ளது. மேலும் இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°03'11.4"N 78°23'32.9"E ஆகும்.
மக்கள் வகைப்பாடு
2011 மக்கள் தொகை கணக்கெடுப்பின்படி இக்கிராமத்தில் 167 குடும்பங்களும் 672 மக்களும் வசிக்கின்றனர். இதில் 329 ஆண்களும் 343 பெண்களும் அடங்குவர்.
மேற்கோள்
பகுப்பு:தர்மபுரி மாவட்டத்திலுள்ள கிராமங்கள்
யோவான் (நற்செய்தியாளர்)
நற்செய்தியாளரான புனித யோவான் (יוחנן எபிரேயம் Yoḥanan, பொருள் "யாவே இரக்கமுள்ளவர்", கிரேக்கம்: Εὐαγγελιστής Ἰωάννης) என்பவர் பாரம்பரியப்படி யோவான் நற்செய்தியின் ஆசிரியராவார். இவரே யோவான் எழுதிய மூன்று திருமுகங்களின் ஆசிரியராகவும் நம்பப்படுகின்றார். ஒருசாரார் திருவெளிப்பாட்டினை எழுதியவரும் இவரே என்கின்றனர். மேலும் யோவான் நற்செய்தியில் குறிக்கப்படும் இயேசுவால் அதிகம் அன்பு செய்யப்பட்டவர் இவரே என்கின்றது பாரம்பரியம். இயேசுவின் உருமாற்றம் உட்பட ஒரு சில சிறப்பான நிகழ்வுகளில் பங்கேற்ற பெருமை இவருக்கு உண்டு. இவர் அதிக ஆண்டுகள் வாழ்ந்து, அப்போசுதலர்களிலேயே இறுதியாக இறந்தார் எனச் சொல்லப்படுகிறது.
மேற்கோள்கள்
பகுப்பு:கிறித்தவப் புனிதர்கள் பகுப்பு:நற்செய்தியாளர்கள் பகுப்பு:யோவான் நற்செய்தி பகுப்பு:100 இறப்புகள் பகுப்பு:15 பிறப்புகள்
குடும்ப மரம்
குடும்ப மரம் (Family tree) என்பது குடும்ப நபர்களின் பரம்பரையை குறிக்கும் அட்டவணை ஆகும். இதை கொடிவழி என்றும் கூறுவர்.
இது மரத்தின் அமைப்பினை தலைகீழாக மூதாதை முதல் பேரன் வரை பரம்பரை நபர்களின் குடும்ப மூலத்தின் வரலாற்றை காட்டுகிறது.
இதில் குடும்ப நபர்களின் பெயர், புகைப்படம், பிறப்பு, திருமணம், இறப்பு ஆகிய தேதி மற்றும் தொடர்பு குறிப்புகள் இருக்கும்.
இதனை தாய்வழி உறவு முறை, தந்தைவழி உறவு முறை, கணவன், மனைவி, மகன், மகள், மணவழிக் குடும்பம், உறவுமுறைகளை விரிவுபடுத்தி கொள்ளலாம்.
வெளி இணைப்புகள்
பகுப்பு:குடும்பம் பகுப்பு:உறவுமுறை பகுப்பு:சமூகவியல் பகுப்பு:மானிடவியல்
இன்னீரம்
இன்னீரம் (Melon) என்பது சுரைக்காய் வகையி குடும்பத்தைச் சேர்ந்த அனைத்து இனங்களையும் குறிக்கும் பொதுப்பெயர் ஆகும். மாந்தர் உண்ணக்கூடிய இதன் இனிப்பு நிறைந்த பழங்கள் சதைப்பற்றுடன் இருக்கும்.
இனங்கள்
Benincasa
Cucumis
பகுப்பு: பழங்கள்
சிறுமாக்கநல்லூர் ஊராட்சி
சிறுமாக்கநல்லூர் ஊராட்சி (Serumakkanallur Gram Panchayat), தமிழ்நாட்டின் தஞ்சாவூர் மாவட்டத்தில் உள்ள அம்மாபேட்டை வட்டாரத்தில் அமைந்துள்ளது. இந்த ஊராட்சி, பாபநாசம் சட்டமன்றத் தொகுதிக்கும் மயிலாடுதுறை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2163 ஆகும். இவர்களில் பெண்கள் 1105 பேரும் ஆண்கள் 1058 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தஞ்சாவூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சால்தாதியோ மோர்திசு
சால்தாதியோ மோர்திசு என்பது ஒரு மேற்கத்திய மெட்டல் இசைக்குழு ஆகும். இது செருமனி நாட்டை சேர்ந்த ஒரு மத்தியகால மெட்டல் இசைக்குழு ஆகும். இது 2000ஆம் ஆண்டு செருமனியில் உள்ள மனேமில் தோற்றுவிக்கப்பட்டது.
பகுப்பு:மேற்கத்திய செம்மிசை வகைகள்
அம்டோ, திபெத்
1928 முதல் 1949 வரையிலான காலகட்டத்தில், அம்டோவின் பெரும்பகுதி படிப்படியாக சீனாவின் கோமிண்டாங் குடியரசின் கிங்காய் மாகாணத்துடன் (மற்றும் கன்சு மாகாணத்தின் ஒரு பகுதி) இணைக்கப்பட்டது. 1952 வாக்கில், சீனப் படைகளின் பொதுவுடமைக் கட்சியானது கோமிண்டாங் மற்றும் உள்ளூர் திபெத்தியர்கள் இரண்டையும் தோற்கடித்து, மேலும் அது இப்பிராந்தியத்தின் கட்டுப்பாட்டையும் கையிலெடுத்தது. பல முக்கியமான திபெத்திய பௌத்த பிக்குகள் அல்லது லாமாக்களான, 14 வது தலாய் லாமா, சோக்கியி கியால்ட்சன், 10 வது பஞ்சன் லாமா, மற்றும் சிறந்த கெலுக் சீர்திருத்தவாதியான சோங்க்காபா போன்ற திபெத்தின் அரசியல் மற்றும் மத வளர்ச்சியில் பெரும் செல்வாக்கு செலுத்திய அறிஞர்கள் இப்பகுதியைச் சார்ந்தவர்கள்.
அம்டோ முன்னாள் வடகிழக்கு திபெத்தை உள்ளடக்கியது, இதில் மச்சு அல்லது மஞ்சள் நதி மற்றும் கிங்காய் ஏரி ஆகியவற்றின் பகுதிகள் உள்ளன. பேயன் கார் மலைகள் இதன் தெற்கு எல்லை ஆகும். இப்பகுதியில் காற்று வீசும் மரங்கள் குறைவாக உள்ளது, நிறைய புல் உள்ளது. இப்பகுதியில் காட்டு யாக் மற்றும் கியாங் போன்ற விலங்குகள் உள்ளன. உள்நாட்டு யாக், ஆடுகள், செம்மறி ஆடுகள் மற்றும் மங்கோலியன் குதிரைகள் இப்பகுதியில் வளர்க்கப்படுகிறது.
தற்போதைய புள்ளிவிவரங்கள்
காம்போ (கம்பா) மற்றும் யு-சாங் (மத்திய திபெத்) ஆகியவற்றிலிருந்து பிராந்திய வேறுபாடாக அம்டோவின் திபெத்திய மக்கள் அம்டோவா (அம்டோ பா) என்று குறிப்பிடப்படுகிறார்கள், இருப்பினும், அவர்கள் அனைவரும் இனரீதியாக திபெத்தியர்களாகவே கருதப்படுகிறார்கள். இன்று, அம்டோவின் மேற்கு மற்றும் தெற்கு பகுதிகளில் இன திபெத்தியர்கள் ஆதிக்கம் செலுத்துகின்றனர், அவை இப்போது பல்வேறு திபெத்திய, திபெத்திய-கியாங் அல்லது மங்கோலிய-திபெத்திய தன்னாட்சி மாகாணங்களாக நிர்வகிக்கப்படுகின்றன.
மங்கோலியர்களும் அம்டோவில் நீண்டகால குடியேறியவர்களாக இருந்தனர், செங்கிஸ் கானின் காலத்தில் முதலில் இங்கு வந்தனர். பல நூற்றாண்டுகளாக, பெரும்பாலான அம்டோ மங்கோலியர்கள் திபெத்தியமயமாக்கப்பட்டுள்ளனர், அவர்களின் அசல் திபெத்தியரல்லாத இனத்தை அறிந்து கொள்வது இப்போது கடினம். அம்டோ காவியக் கதையிலும் வரலாற்றிலும் அற்புதமான குதிரைகளை வளர்த்து காட்டுக்குள் ஓட்டும் நிலமாக புகழ் பெற்றது.
மொழி
பல குழுக்களின் புவியியல் தனிமை காரணமாக அம்டோவில் திபெத்திய மொழியின் பல கிளைமொழிகள் உள்ளன. எழுதப்பட்ட திபெத்திய மொழி பேசும் பகுதிகள் முழுவதும் ஒரே மாதிரியானது மற்றும் பாரம்பரிய திபெத்தியனை அடிப்படையாகக் கொண்டது.
பாரம்பரிய மேய்ப்பு பொருளாதாரம்
அம்டோ திபெத்தியர்களின் பாரம்பரிய வாழ்க்கை முறை மற்றும் பொருளாதாரம் விவசாயத்தை மையமாகக் கொண்டது. அவர்கள் வாழும் பகுதி மற்றும் சூழலைப் பொறுத்து அவர்கள் நாடோடிகள் (டிராக் பா) அல்லது விவசாயிகள் (ஷெங் பா) எனப்படுகின்றனர். இந்த பொருளாதாரம் வரலாறு முழுவதும் நடைமுறையில் உள்ளது. ஆனால் நவீன காலத்தில் சிறிதளவு மாறிவிட்டது. இங்கு வீடுகள் இரட்டைத் தளங்களைக் கொண்டுள்ளது. அவர்கள் கோடையில் மேய்ச்சலுக்காக தங்கள் கால்நடைகளுடன் மலைகளில் வசிக்கிறார்கள், பின்னர் குளிர்காலத்தில் பள்ளத்தாக்குகளுக்கு வந்து, சிறிய விவசாயத்தில் ஈடுபடுகின்றனர். அங்கு அவர்களுடைய கால்நடைகளுக்கு தீவனங்களை வளர்க்கின்றனர்.
குறிப்புகள்
பகுப்பு:திபெத்து பகுப்பு:திபெத்தின் புவியியல்
மில்லோ பாலம்
மில்லோ என்னும் பாலம் தென் பிரான்சிலே உள்ள வியப்பூட்டும் பொறியியல் சாதனை படைத்த வான் வீதி என அழைக்கும் மிகு உயர் பாலம். இப்பாலம் டார்ன் ஆற்றுப் பள்ளத்தாக்கைக் கடக்க 2,460 மீ நீளமுடைய பாலம். டிசம்பர் 14, 2004ல் பொதுமக்களுக்குத் திறந்து விடப்பட்டது. உலகில் உயரமிக்க பாலமாக இது காணப்படுகிறது.
வெளி இணைப்புகள்
பகுப்பு:பாலங்கள்
நா. இராமகிருஷ்ணன்
'''நா. இராமகிருஷ்ணன்' (N. Eramakrishnan'')(பிறப்பு: ஜூலை 30, 1949) என்பவர் இந்திய அரசியல்வாதி மற்றும் கம்பம் தொகுதியைச் சேர்ந்த தமிழக சட்டப்பேரவை உறுப்பினர் ஆவார். இவர் திராவிட முன்னேற்றக் கழகத்தினை (திமுக) பிரதிநிதித்துவப்படுத்துகிறார். இவர் இதற்கு முன்பு மறுமலர்ச்சி திராவிட முன்னேற்றக் கழகத்தில் (மதிமுக) இருந்துள்ளார்.
நா. இராமகிருஷ்ணன் ஜூலை 1949 30 அன்று கம்பத்தில் பிறந்தார். முதுகலைப் பட்டதாரியான இவருக்கு இரண்டு குழந்தைகள் உள்ளனர்.
இராமகிருஷ்ணன் முதன்முதலில் தமிழக சட்டப்பேரவைக்கு க் கம்பத்திலிருந்து 1989ஆம் ஆண்டு திமுக வேட்பாளராகத் தேர்ந்தெடுக்கப்பட்டார். பின்னர் 2006ஆம் ஆண்டு மதிமுக வேட்பாளராக வெற்றிபெற்றார். திமுகவுக்குத் திரும்பி, 2009 ல் நடந்த இடைத் தேர்தலில் மீண்டும் இந்தத் தொகுதியிலிருந்து வெற்றிபெற்று சட்டமன்ற உறுப்பினரானார். இதைத் தொடர்ந்து 2011 மாநிலத் தேர்தல்களில் வெற்றி பெற்றார். ஆனால் 2016இல் அதிமுக வேட்பாளர் எஸ்.டி.கே ஜக்கையனிடம் தோல்வியுற்றார். பின்னர் அண்மையில் 2021 நடைபெற்ற மாநிலத் தேர்தலில் மீண்டும் போட்டியிட்டு வெற்றிபெற்றார்.
ஏப்ரல் 2012இல் சட்டமன்ற சபாநாயகர், து. ஜெயக்குமாரால் பத்துநாட்கள் சவை இடை நீக்கம் செய்யப்பட்ட திமுக சட்டமன்ற உறுப்பினர்கள் நால்வரில் இவரும் ஒருவர்.
மேற்கோள்கள்
பகுப்பு:13 ஆவது தமிழ்நாடு சட்டமன்ற உறுப்பினர்கள் பகுப்பு:மறுமலர்ச்சி திராவிட முன்னேற்றக் கழக அரசியல்வாதிகள் பகுப்பு:தேனி மாவட்ட நபர்கள் பகுப்பு:1949 பிறப்புகள் பகுப்பு:வாழும் நபர்கள் பகுப்பு:திராவிட முன்னேற்றக் கழக அரசியல்வாதிகள் பகுப்பு:14 ஆவது தமிழ்நாடு சட்டமன்ற உறுப்பினர்கள் பகுப்பு:16 ஆவது தமிழ்நாடு சட்டமன்ற உறுப்பினர்கள்
உண்ணாமலைபாளையம் ஊராட்சி
உண்ணாமலைபாளையம் ஊராட்சி (Unnamalaipalayam Gram Panchayat), தமிழ்நாட்டின் திருவண்ணாமலை மாவட்டத்தில் உள்ள புதுப்பாளையம் வட்டாரத்தில் அமைந்துள்ளது. இந்த ஊராட்சி, கலசபாக்கம் சட்டமன்றத் தொகுதிக்கும் திருவண்ணாமலை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 655 ஆகும். இவர்களில் பெண்கள் 309 பேரும் ஆண்கள் 346 பேரும் உள்ளனர்.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவண்ணாமலை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
தேரவியலா சமன்பாடுகள்
கணிதத்தில் அடிக்கடி ஏற்படும் பிரச்சினைகளில் ஒன்று தேரவியலா சமன்பாடுகளின் (Indeterminate Equations) தீர்வு. டயொஃபாண்டஸ் என்ற கிரேக்க கணித ஆய்வாளர் (3ம் நூற்றாண்டு) காலத்தில் முதலில் எழுத்தில் வடிக்கப்பட்ட இந்தப் பிரச்சினையின் அநேக அவதாரங்கள் பிற்காலத்தில் உருவாயின. முக்கியமாக பழைய காலத்து இந்தியக் கணித வல்லுனர்கள் ( ஆரியபட்டர், பிரம்மகுப்தர், பாஸ்கரர் II) இவைகளைப்பற்றிச் செய்த ஆய்வுகள் இன்றும் பயனுள்ளதாய் இருக்கின்றன. எப்பொழுதெல்லாம் சமன்பாடுகளுக்கு முழுத்தீர்வுக்கு வேண்டிய தகவல்கள் கொடுக்கப்படவில்லையோ அவ்வித சமன்பாடுகளை தேரவியலா சமன்பாடுகள் என்பர்.
எளிய அறிமுகம்
என்ற சமன்பாட்டை நோக்குக. இது ஒரு தேரவியலா சமன்பாடு. ஏனென்றால் தெரியாத மாறிகள் இரண்டு: y, x. அவைகள் உறவாடும் சமன்பாடோ ஒன்றுதான். பிரச்சினையை சிறிது மாற்றி x, y  என்ற மாறிகள் முழு எண்களாக இருக்கவேண்டும் என்று நிபந்தனையிடுவதாகக் கொள்வோம். (இந்த நிபந்தனை தான் டயொஃபாண்டஸின் ஆய்வுகளின் சிறப்பு). சிறிது யோசித்தால் y = 3, x = 5 என்ற தீர்வு கிடைக்கிறது.
இப்பொழுது இன்னொரு கேள்வி. இந்த ஒரு தீர்வுதான் உண்டா, பல தீர்வுகள் இருக்க வாய்ப்பு இருக்கிறதா? தீர்வுகளின் எண்ணிக்கை முடிவுற்றதா? முடிவில்லாததா? தீர்வுகளைக் கண்டுபிடிக்கமுடியுமா? அல்லது, தீர்வுகளின் இருப்புகளை மட்டும்தான் சொல்லமுடியுமா? இதெல்லாம் மிகக் கடினமான கேள்விகள். இவைகளுக்கு விடை கூறும் முயற்சிதான் தேரவியலா சமன்பாடுகளின் கோட்பாடு.
ஃபெர்மா வினுடைய கடைசித்தேற்றம்
டயோஃபாண்டஸின் ஆய்வுகளைப்பற்றி பாஷெ  (Bachet) என்பவர் ஒரு நூல் எழுதினார். இந்நூலின் ஒரு பிரதி ஃபெர்மா (17ம் நூற்றாண்டு) விடம் கிடைத்தது. அதனில் பக்க ஓரங்களில் ஃபெர்மா தன் விமரிசனங்களை எழுதுவது வழக்கம். என்ற சமன்பாட்டைப்பற்றிய பேச்சு வந்த பக்கத்தின் ஓரத்தில் ஃபெர்மா கைப்பட எழுதிவைத்த குறிப்பு வரலாறு படைத்தது.
"மாறாக, ஒரு கன அடுக்கை (cubic power) இரண்டு கன அடுக்குகளாகவோ, ஒரு நாற்படி அடுக்கை இரண்டு நாற்படி அடுக்காகவோ, பொதுவாக, இரண்டுக்கு மேற்பட்ட எந்த அடுக்கையும், அதே அடுக்குகள் இரண்டாகவோ பிரிக்கமுடியாது; இதற்கு ஒரு அபாரமான நிறுவல் என்னிடம் இருக்கிறது. ஆனால் இந்த பக்க ஓரத்தில் அதற்கு இடம் இல்லை"
இதுதான் ஃபெர்மாவினுடைய கடைசித்தேற்றம் என்று பெயர் பெற்று நான்கு நூற்றாண்டுகள் கணித உலகை ஆட்டிப்படைத்ததோடு மட்டுமல்லாமல், எண் கோட்பாட்டிலும், ஏன், கணிதத்திலுமே பல துணைப்பிரிவுகள் ஏற்படக் காரணமாயிருந்தது.
இவற்றையும் பார்க்கவும்
பகுப்பு:எண் கோட்பாடு பகுப்பு:இயற்கணிதம்
சாம்சங் கேலக்ஸி எஸ்4
சாம்சங் கேலக்ஸி S4 சாம்சங் கேலக்ஸி வரிசையில் வந்த S3-யின் மிகப்பெரிய வெற்றியை தொடர்ந்து 2013ல் சாம்சங் நிறுவனம் கேலக்ஸி S4 தயாரித்து அறிமுகம் செய்தது. இந்த கேலக்ஸி S4ஆனது ஆன்ட்ராய்டு 5 இயங்குதளம் மற்றும் 1.8 GHz குவாட்-கோர் கார்டெக்ஸ் A9 ப்ராசெசரும் கொண்டிருக்குறது. சாம்சங் கேலக்ஸி S4 சாம்சங் எலெக்ட்ரானிக்ஸ் மூலம் உற்பத்தி செய்த ஒரு அண்ட்ராய்டு ஸ்மார்ட்போன் ஆகும். இது முதலில் நியூயார்க் நகரில் சாம்சங் மொபைல் செய்யப்பட்டு மார்ச் 13, 2013 அன்று வெளியானது.
S4, 155 நாடுகளில் 327 நிறுவனங்களும் தாமதமாக ஏப்ரல் 2013இல் கிடைத்தது. இது சாம்சங் வரலாற்றில் வேகமாக விற்பனையாகும் ஸ்மார்ட்போன் ஆகும்.
சாம்சங் கேலக்ஸி எஸ் 4 (GT-I9500) சிறப்பம்சங்கள்
பகுப்பு:நகர்பேசிகள்
தாய்ப்பால் வங்கி
தாய்ப்பால் வங்கி அல்லது மனித பால் வங்கி என்பது தாய்மார்களிடம் தாய்ப்பாலை வாங்கி, பதப்படுத்தி சேமித்து வேண்டுவோருக்கு தருகின்ற அமைப்பாகும். இந்த தாய்ப்பால் வங்கி தாயை இழந்த குழந்தைகளுக்கும், தாய்பால் சரிவர சுரக்காத குழந்தைகளுக்கும் போதிய தாய்ப்பால் கிடைக்க உதவுகிறது. மேலும் மருத்துவமனைகளில் நேயால் பாதிக்கப்பட்ட தாய்மார்கள், குழந்தைகள் சேர்ந்து இருக்க முடியாத சூழ்நிலையிலும் அக்குழந்தைகளுக்கும் தாய்ப்பால் கிடைக்க உதவுகிறது.
தானமாக வரும் தாய்ப்பாலை சுத்திகரிப்பு செய்த பின்னர் எடை மற்றும் நோய் குறைபாடுடைய குழந்தைகளுக்கு வழங்கப்படுகிறது. மேலும் தாய்ப்பாலை தானமாக தர விரும்பும் தாய்மார்கள் அரசு மருத்துவமனையை தொடர்பு கொண்டு உபரி தாய்ப்பாலை தானமாக தரலாம்.
செவிலித்தாய்
பண்டைய காலங்களில் குழந்தைக்கு தாய்ப்பால் கொடுக்க இயலாத சூழலில் குழந்தை பெற்ற வேறாரு தாயை செவிலித்தாயாக நியமித்தனர். கூட்டுக்குடும்பங்களில் உறவினப் பெண்களே தாய்ப்பாலை தந்துள்ளனர்.
சாதனைப் பெண்
தமிழ்நாடு மாநிலத்தில் கோவை மாவட்டத்தைச் சேர்ந்த ஸ்ரீவித்யா என்ற இருப்த்தி ஏழு வயது பெண் ஏழு மாதங்களில் 105 லிட்டர் தாய்ப் பால் தானம் செய்துள்ளார். இதனை சாதனையாக கருதி 'ஏசியா புக் ஆஃப் ரெக்கார்டஸ்' அங்கீகரித்துள்ளது.
ஆதாரங்கள்
பகுப்பு:தாய்ப்பால்
ஆம்லா ரூயா
ஆம்லா ரூயா (Amla Ruia) என்பவர் இந்தியாவைச் சேர்ந்த சமூக சேவகி ஆவார்.
சேவை
இவர் நீர் ஆதாரங்களை ஏற்படுத்தியதன் மூலம் அறியப்படுகிறார். .தன்னுடைய மாநிலத்தில் நிலவிய தண்ணீர் பஞ்சத்தை மாற்றியமைக்க வேண்டுமென்று  ஆகர் தொண்டு நிறுவனத்தை நிறுவினார்.இதன் மூலம் பல கிராமங்களில் நீர் தேக்கங்களையும் அணைகளையும் ஏற்படுத்தியுள்ளனர்.
ஆகர் தொண்டு நிறுவனம்
அறக்கட்டளையின் முக்கிய நோக்கம் நீர், தாவரங்கள் மற்றும் மண் போன்ற இயற்கை ஆதாரங்களின் பாதுகாப்பினை ஏற்படுத்துதல் ஆகும்.நீர் என்பது மக்களின் சமூக அங்கீகாரத்தில் மாற்றங்களை ஏற்படுத்தும் என்பதை இங்குள்ள மக்கள் உணர்த்தியுள்ளனர். .
சாதனைகள்
தற்போது நூற்றுக்கும் மேற்பட்ட கிராமங்களில் 216-க்கும் மேலான நீர்த்தேக்கங்களை ஏற்படுத்தி உள்ளனர். .இதனால் 117 கிராமங்களைச் சேர்ந்த மக்கள் பயனடகின்றனர். .
விருதுகள்
2011 ஆம் ஆண்டில், இவருக்கு சமூக சேவை மற்றும் சமூக மேம்பாட்டின் வகைக்கான லக்ஷ்மிபத் சிங்கானியா - ஐஐஎம், லக்னோ தேசிய தலைமை விருது வழங்கப்பட்டது. .இங்கு உள்ள மக்கள் இவரைதண்ணீரின் அன்னை என்று அழைக்கின்றனர். ..
சான்றுகள்
பகுப்பு:இந்திய சுற்றுச்சூழல் செயற்பாட்டாளர்கள் பகுப்பு:உத்தரப் பிரதேச நபர்கள் பகுப்பு:துப்புரவு முடிந்த நாகப்பட்டினம் மாவட்ட ஆசிரியர்கள் தொடங்கிய கட்டுரைகள்
அரைல் ஆலைடு
கரிம வேதியியலில், அரைல் ஆலைடு (aryl halide) எனப்படுவது ஒரு ஐதரசன் அணுவுக்குப் பதிலாக உப்பீனி என்றழைக்கப்படும் ஆலசன் அணு பதிலீடு செய்யப்பட்ட ஓர் அரோமேட்டிக் சேர்மம் ஆகும். இவை ஆலோஅரீன் (haloarene) அல்லது ஆலசனோஅரீன் (halogenoarene) என்றும் அழைக்கப்படுகின்றன. ஆலோ அரீன்கள் ஆலோஆல்கேன்களில் இருந்து வேறுபட்டவை, ஏனெனில் இவை தயாரிப்பு முறைகள் மற்றும் பண்புகளில் வேறுபாடுகளைக் கொண்டுள்ளன. ஆலோ அரீன் தொகுதியில் பரந்துபட்ட ஏராளமான சேர்மங்கள் காணப்பட்டாலும் முக்கியமானதாக கருதப்படுபவை அரைல் குளோரைடுகள் ஆகும்.
தயாரிப்பு முறைகள்
அரைல் ஆலைடுகள் பொதுவாக இரண்டு முறைகளில் தயாரிக்கப்படுகின்றன. அவை,
நேரடி ஆலசன் ஏற்றமுறை
பிரெய்டெல் கிராப்ட் ஆலசனேற்றத்தில் ஒரு லூயி அமிலம் வினையூக்கியாகப் பயன்படுகிறது. பெரிக்கு குளோரைடு அல்லது அலுமினியம் குளோரைடு போன்ற பல உலோகக் குளோரைடுகள் பயன்படுத்தப்படுகின்றன. மிக முக்கியமான அரைல் ஆலைடான குளோரோ பென்சீன் இம்முறையில் தயாரிக்கப்படுகிறது. பென்சீனின் ஒற்றை குளோரினேற்றம் எப்போதும் டை குளோரோ பென்சீன் வகை சேர்மங்களின் உற்பத்தியைத் துணைக்கொண்டே நிகழ்கின்றன.
இலத்திரனை வழங்கும் அரீன் வகைகள் லூயி அமிலங்கள் இல்லாமலும் ஆலசன்களுடன் வினைபுரிகின்றன. உதாரணமாக, ஃபினால்கள் மற்றும் அனிலின்கள் குளோரின் மற்றும் புரோமின்களுடன் விரைவாக வினைபுரிந்து பல ஆலசன்கள் ஏற்ற விளைபொருட்களைத் தருகின்றன. இலத்திரன்கள் நிறைந்த அரீன்கள் மூலம் புரோமின் நீரை நிறமிழக்கச் செய்யும் புரோமின் சோதனை பயன்படுத்தப்படுகிறது.
ஒளி முன்னிலையில் அல்லது அதிக வெப்பநிலையில் அரீன்களின் நேரடி ஆலசனேற்றம் சாத்தியமாகிறது. ஆல்கைல் பென்சீன் சார்பு வழிப்பொருட்களில், ஆல்கைல் தொகுதிகள் முதலில் ஆலசனேற்றமடைகின்றன. வளையத்தில் ஆலசனேற்றம் நிகழ் ஒளி இல்லா நிலையில் லூயி அமிலம் தேவையாகிறது.
டையசோனியம் உப்பைச் சிதைக்கும் முறை
அரைல் ஆலைடு தயாரிக்கும் இரண்டாவது முக்கிய முறை சாண்ட்மேயர் வினையாகும். அரைல் அமைன்கள் எனப்படும் அனிலீன்கள் நைட்ரஸ் அமிலத்தின் உதவியால் டையசோனியம் உப்புகளாக மாற்றப்படுகின்றன. உதாரணமாக, தாமிர(I)குளோரைடு டையசோனியம் உப்புகளை அரைல் குளோரைடாக மாற்றுகிறது.. நைட்ரசன் வாயு வினையிலிருந்து வெளியேறி அரைல் குளோரைடு உருவாக்கத்திற்கான சாதகமான சூழலை ஏற்படுத்துகிறது. இதே போன்று சைமாண் வினை, டெட்ரா புளுரோ போரேட் அயனியை புளுரைடு வழங்கியாகப் பயன்படுத்துகிறது. காட்டர்மேன் வினையிலும் அரைல் டையசோனியம் உப்புகளைத் தக்க உலோக ஆலைடுகளின் முன்னிலையில் சிதைத்து அரைல் ஆலைடுகளைத் தயாரிக்கலாம். இவ்வினையில் தாமிர குளோரைடு அல்லது  தாமிர புரோமைடிற்குப் பதிலாக தாமிரத்தூள் முறையாக ஐதரசன் குளோரைடு மற்றும் ஐதரசன் புரோமைடு முன்னிலையில் பயன்படுத்துவது கட்டாயமாகும்.
C6H5undefinedN2undefined +  Cl-  →  C6H5Cl  +  N2undefined
C6H5N2undefined +  Br-  →  C6H5Br  +  N2
இயற்கையில் ஆலசனேற்றம்
அரைல் ஆலைடுகள் இயற்கையில் பரவலாக காணப்படுகின்றன. பொதுவாக கடல் உயிரினங்கள், கடல் நீரில் உள்ள குளோரைடு மற்றும் புரோமைடு உப்புகளைப் பயன்படுத்தி இவற்றை உற்பத்தி செய்கின்றன. குளோரினேற்றம் மற்றும் புரோமினேற்றம்செய்யப்பட்ட நறுமண சேர்மங்கள் பல இயற்கையில் உள்ளன. டைரோசின், டிரிப்தோபன், மற்றும் பல்வேறு பிரோல் வழிவகை சேர்மங்கள் இவற்றிற்கு எடுத்துக்காட்டுகளாகும். இவற்றில் சில இயற்கை அரைல் ஆலைடுகள் சில பயனுள்ள மருத்துவ குணங்களை வெளிப்படுத்துகின்றன
கட்டமைப்பு போக்குகள்
அரைல் ஆலைடுகளில் உள்ள CX பிணைப்பு தூரங்கள் எதிர்பார்க்கும் போக்குகளையே பின்பற்றுகின்றன. புளோரோ பென்சீன், குளோரோ பென்சீன், புரோமோ பென்சீன் மற்றும் மெத்தில் 4 அயோடோ பென்சீன் ஆகியவை முறையே 135.6 (4), 173.90 (23), 189.8 (1), மற்றும் 209,9 தூரங்களில் உள்ளன.
வேதி வினைகள்
ஓர் அரைல் ஆலைடின் மூலக்கூறு இரண்டு பகுதிகளைக் கொண்டது:
இக்காரணத்தால் அரைல் ஆலைடுகளுடன் வினைபுரியும் தன்மை வளையத்தைப் பொருத்தும் ஆலசன் அணுக்களைப் பொருத்தும் அமைகின்றன.
ஆலசன் அணு தொடர்பான வினைகள்
இவ்வினைகள் கருகவர் அரோமேட்டிக் பதிலீட்டு வினைகள் என்றும் அழைக்கப்படுகின்றன. ஆல்கைல் ஆலைடுகளைப் போல அரோமேட்டிக் ஆலைடுகள் கருக்கவர் பதிலீட்டு வினைக்கு எளிதாக உட்படுவதில்லை. இத்தகைய குறைந்த வினைத்திறனுக்கான காரணம் என்னவென்றால் ஆல்கைல் ஆலைடுகளுடன் ஒப்பிடும்போது அரைல் ஆலைடுகளிலுள்ள C - X பிணைப்பு குட்டையானது மற்றும் வலுவானது.மேலும் அரோமேட்டிக் வளையமானது உயர்ந்த எலக்ட்ரான் அடர்த்தியின் மையமாக π எலக்ட்ரான் விரவிய பண்பினால் அமைகிறது. எனினும் கடுமையான நிபந்தனைகளின் போது அரைல் ஆலைடுகளிலுள்ள ஆலசன் கருக்கவர் பதிலீட்டு வினைக்கு உட்படுகிறது.
பத்மநாபபுரம்
வரலாறு
பத்மநாபபுரம் திருவிதாங்கூர் சமஸ்தானத்தின் பழைய தலைநகரம். 1795-இல் திருவிதாங்கூர் மன்னரான ராமவர்மா தலைநகரை பத்மநாபபுரத்தில் இருந்து திருவனந்தபுரத்திற்கு மாற்றினர்.
கருப்பனூர் ஊராட்சி
கருப்பனூர் ஊராட்சி (Karupanur Gram Panchayat), தமிழ்நாட்டின் திருப்பத்தூர் மாவட்டத்தில் உள்ள திருப்பத்தூர் வட்டாரத்தில் அமைந்துள்ளது. இந்த ஊராட்சி, ஜோலார்பேட்டை சட்டமன்றத் தொகுதிக்கும் திருவண்ணாமலை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1538 ஆகும். இவர்களில் பெண்கள் 778 பேரும் ஆண்கள் 760 பேரும் உள்ளனர்.
அரைல் ஆலைடு
ஆலசன் அணு தொடர்பான வினைகள்
C6H5Cl + 2NH3  →  C6H5NH2 + NH4Cl
C6H5Cl + CUCN  →  C6H5CN + CUCl
உர்ட்ஸ் பிட்டிக் வினை
அரைல் ஆலைடுகளை ஈதரிலுள்ள சோடியத்துடனும் ஆல்கைல் அலைடுகளுடனும் சேர்த்து வெப்பப்படுத்தும்போது ஆல்கைல் பென்சீன் உண்டாகிறது.
C6H5Br + 2Na +  C6H5Br  →  C6H5 - C2H5 + 2NaBr
ஆல்கைல் ஆலைடுகள் இல்லாத நிலையில் அரைல் ஆலைடுகள் ஈதர் கரைசலில் சோடியத்துடன் செயல்பட்டு இரு பென்சீன் வளையங்கள் பிணைக்கப்பட்ட இரட்டை அரைல் (biaryl) சேர்மங்களைத் தருகின்றன.இவ்வினை பிட்டிக் வினை என்றழைக்கப்படுகிறது.
C6H5Br + 2Na +  C6H5Br  →  C6H5 - C6H5 + 2NaBr
ஒடுக்க வினை
சோடியம் ஐதராக்சைடிலுள்ள நிக்கல்-அலுமினியம் கலவையால் ஒடுக்கப்படும் போது அரைல் ஆலைடுகள் அதனுடன் தொடர்புடைய அரீன்களைத் தருகின்றன.
C6H5Cl + 2[H]  →  C6H6 + HCl
கிரின்யார் வினைப்பொருள் உருவாதல்
உலர் ஈதரில் மக்னீசியம் தூளுடன் சேர்த்து கொதிக்க வைக்கும் போது அரைல் புரோமைடுகளும் அரைல் அயோடைடுகளும் கிரின்யார் கரணிகளைத்  தருகின்றன. ஈதருக்குப் பதிலாக டெட்ரா ஐதரோ ஃபியூரானைப் பயன்படுத்தினாலும் இவ்வினை நிகழ்கிறது.
அரோமேட்டிக் வளையம் உட்படும் வினைகள்
இவ்வினைகள் எலக்ட்ரான் கவர் அரோமேட்டிக் பதிலீட்டு வினைகள் என்றழைக்கப்படுகின்றன. அரைல் ஆலைடுகள், ஆலசன் ஏற்றம், நைட்ரோ ஏற்றம், சல்போனிக் ஏற்றம், ஆல்கைல் ஏற்றம் போன்ற எலக்ட்ரான் கவர் அரோமேட்டிக் பதிலீட்டு வினைகளுக்கு உட்படுகின்றன. அரைல் ஆலைடில் உள்ள ஆலசன் எலக்ட்ரான் கவர் காரணிகளை ஆர்த்தோ அல்லது பாரா இடங்களுக்கு வழிப்படுத்துகின்றன.
டி.டி.டீ உருவாதல்
அடர் கந்தக அமிலத்தின் முன்னிலையில் குளோரோ பென்சீன் டிரை குளோரோ அசிட்டால்டிகைடுடன் குளோரால் வினைபுரிந்து டைகுளோரோ டைஃபினைல் டிரைகுளோரோ ஈத்தேன் என்ற பூச்சிக்கொல்லியைக் கொடுக்கிறது.
உயிரினச் சிதைவு
ரோடோகோக்கஸ் பினோலிகஸ் என்ற பாக்டீரிய இனம் டைகுளோரோ பென்சீனை ஆதார கரிமமாக சிதைவுறச் செய்கிறது
பயன்கள்
குளோரோ பென்சீன், ஃபீனால் மற்றும் நைட்ரோ குளோரோ பென்சீன் ஆகியவற்றைத் தயாரிக்கப் பயன்படுகிறது.ஃபீனால் மற்றும் நைட்ரோ பென்சீன்கள் அசோ மற்றும் சல்ஃபர் சாயங்கள் தயாரிக்கப் பயன்படுகின்றன. டி.டி.டீ(DDT), பி.எச்.சி (BHC)போன்ற பூச்சிக் கொல்லிகள் தயாரிக்கவும் பயன்படுகின்றன.
மேற்கோள்கள்
பகுப்பு:ஆலைடுகள் பகுப்பு:அரோமாட்டிக் சேர்மங்கள்
கருப்பனூர் ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:திருப்பத்தூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பத்மநாபபுரம்
புவியியல்
இவ்வூரின் அமைவிடம் 8.2446°N, 77.3367°W ஆகும். கடல் மட்டத்தில் இருந்து இவ்வூர் சராசரியாக 66 மீட்டர் (217 அடி) உயரத்தில் இருக்கின்றது.
மக்கள்தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி, 21 நகராட்சி மன்ற உறுப்பினர்களையும், 5,549 குடும்பங்களையும் கொண்ட இந்நகரத்தின் மக்கள்தொகை 21,342 ஆகும். அதில் 10,518 ஆண்களும், 10,824  பெண்களும் உள்ளனர். இந்நகரத்தின் எழுத்தறிவு 93.2% மற்றும் பாலின விகிதம் 1000 ஆண்களுக்கு, 1,029பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 2120 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 956 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 2,264 மற்றும் 1 ஆகவுள்ளனர். மக்கள்தொகையில் இந்துக்கள் 60.4%, இசுலாமியர்கள் 20.65%, கிறித்தவர்கள் 18.85% மற்றும் பிறர் 0.08% ஆகவுள்ளனர்.
ஆதாரங்கள்
பகுப்பு:கன்னியாகுமரி மாவட்டம் கன்னியாகுமரி மாவட்ட நகராட்சிகள் பகுப்பு:தமிழ்நாடு நகராட்சிகள்
மானந்தவாடி
மானந்தவாடி(ஆங்கிலம்: Mananthavady) நகரம் இந்தியாவின் கேரளா மாநிலத்தில் வயநாடு மாவட்டத்தில் அமைந்துள்ள கிராமப் பஞ்சாயத்து ஆகும். இந்த நகரானது கபினி ஆற்றின் துணை ஆறான மானந்தவாடிப் புழையின் கரையில் அமைந்துள்ளது. இந்நகர் ஹோஸன்காடி எனவும் வழங்கப்பட்டதாக வரடூரில் அமைந்துள்ள அனந்தநாதசாமிக் கோயிலின் செப்பேட்டில் குறிப்பிடப்பட்டுள்ளது. மானந்தவாடி எனும் சொல் மான் எய்த வாடி எனும் சொல்லிலிருந்து வந்ததாகும். இந்தப் பகுதியானது பழசி இராசா எனும் அரசரின் ஆளுகைக்கு உட்பட்டிருந்த பகுதி ஆகும். இது ஆங்கிலேயர் காலத்தில் முக்கிய இராணுவக் கேந்திரமாக இருந்துள்ளது. பழசிராசாவின் மண்டபம் ஒன்று இந்நகரின் மையத்தில் அமைந்துள்ளது. இங்கு அமைந்துள்ள ஒரே மருத்துவமனைதான் இப்பகுதியில் வாழும் அனைத்து பழங்குடியினருக்கும் மருத்துவ சேவையை வழங்குகிறது. வயநாடு மாவட்டத்தின் மூன்றாவது பெரிய நகராக இந்நகரம் விளங்குகிறது.
அரசியல்
இது மானந்தவாடி சட்டமன்றத் தொகுதிக்கும், வயநாடு மக்களவைத் தொகுதிக்கும் உட்பட்டது.
மேற்கோள்கள்
பகுப்பு:வயநாடு மாவட்டம் பகுப்பு:கேரள மாநிலத்திலுள்ள ஊர்களும் நகரங்களும் பகுப்பு:வயநாடு மாவட்டத்தில் உள்ள ஊர்களும் நகரங்களும்
சனவரி 0
ஜனவரி 0 வான்வெளியில் உள்ள கிரகநிலைகளைக் குறிக்கும் பஞ்சாங்க பட்டியல்களில் சனவரி 1க்கு முந்தைய நாளைக் குறிக்க பயன்படுத்தப்படுகிறது. முந்தைய ஆண்டை குறிப்பிடாமல் அதே ஆண்டில் திசம்பர் 31 நாளைக் குறிக்க உதவுகிறது. இறுதிநாள் நெறிமுறையில் காணும் புனைநாள் மார்ச் 0 நாளுக்கு ஒப்பானது.
மைக்ரோசாப்ட் எக்செல் மென்பொருளில் 0 நாள் என எடுத்துக்கொள்ளப்பட்டது சனவரி 0,1900 ஆகும்.
மேற்கோள்கள்
பகுப்பு:சனவரி பகுப்பு:திசம்பர்
கம்பகா தேர்தல் மாவட்டம்
கம்பகா தேர்தல் மாவட்டம் (Gampaha electoral district) எனப்படுவது இலங்கையின் 1978 அரசியலமைப்பின் படி அமைக்கப்பட்ட 22 தேர்தல் மாவட்டங்களில் ஒன்றாகும். இலங்கை நாடாளுமன்றம், மாகாணசபைகள் போன்றவற்றுக்கு உறுப்பினர்களைத் தெரிவு செய்வதற்காக உருவாக்கப்பட்ட ஒரு புவியியல் அலகு. இத்தேர்தல் மாவட்டம் மேல் மாகாணத்தின் கம்பகா நிருவாக மாவட்டத்தை மட்டும் உள்ளடக்கிய அலகாகும். 225 இருக்கைகள் கொண்ட இலங்கை நாடாளுமன்றத்திற்கு இத்தேர்தல் மாவட்டத்தில் இருந்து 18 உறுப்பினர்கள் தெரிவு செய்யப்படுகின்றனர். இம்மாவட்டத்தில் 2010 ஆம் ஆண்டில் 1,474,464 பேர் வாக்களிக்கத் தகுதி பெற்றனர்.
தேர்தல் தொகுதிகள்
கம்பகா தேர்தல் மாவட்டத்தில் அமைந்துள்ள தேர்தல் தொகுதிகள் பின்வருமாறு:
மேற்கோள்கள்
பகுப்பு:இலங்கையின் தேர்தல் மாவட்டங்கள்
ஷா அப்துல் வஹாப்
ஷாஹ் அப்துல் வஹ்ஹாப் (9 அக்டோபர் 1831 – 1921) ( தமிழ் :அஃலா ஹள்ரத் மவ்லானா ஷாஹ் அப்துல் வஹ்ஹாப்), ( அரபு : اعلى حضرت مولانا شاه عبد الوهّاب ) ஷா அப்துல் வஹ்ஹாப், அஃலா ஹஸ்ரத், அஃலா ஹஜ்ரத், அஃலா ஹத்ரத், அலா ஹத்ரத், அலா ஹஜ்ரத் என்றும் அழைக்கப்படுகிறார்கள்) ( தமிழ் :அஃலா ஹள்ரத்,அஃலா ஹஜ்ரத்), இந்தியாவின் தெற்குப் பகுதியைச் சேர்ந்த 19 ஆம் நூற்றாண்டின் பிற்பகுதியிலும் 20 ஆம் நூற்றாண்டின் முற்பகுதியிலும் வாழ்ந்த ஒரு சுன்னி இஸ்லாமிய அறிஞர் மற்றும் சீர்திருத்தவாதி ஆவார்கள்.
ஷா வலியுல்லா முஹத்தித் தெல்வியைப் போலவே, தென்னிந்தியாவின் முஸ்லிம்களின் நிலை, குறிப்பாக நாகூர் மற்றும் அதன் அருகிலுள்ள பகுதிகளின் நிலை குறித்து அவர் கவலைப்பட்டார்கள்.
அஃலா ஹஜ்ரத் அவர்கள் 1857 ஆம் ஆண்டு வேலூரில் மதரஸா அல்-பாகியாத் அஸ்-ஸாலிஹாத்தை நிறுவினார்கள்.
ஆரம்ப கால வாழ்க்கை
அஃலா ஹஜ்ரத் அவர்கள் ஹிஜ்ரி 1247 (19 அக்டோபர் 1831) 1 ஜுமாதா அல்-லா அன்று வேலூரில் பிறந்தார்கள். அவரது தந்தை அப்துல் காதர் சாஹிப், இந்தியாவில் மதுரையில் அவருக்கு 4 வயதாக இருந்தபோது இறந்து விட்டார்கள். அவர் வேலூரில் உள்ள தனது தாய் வீட்டிற்குச் சென்று அங்கு ஆரம்பக் கல்வியைப் பெற்றார்கள்.
ஆரம்பக் கல்வி
வேலூரில், தனது தாய் மற்றும் மாமாவுடன் ஆரம்ப கல்வியை முடித்த அஃலா ஹஜ்ரத் அவர்கள், அதே தெருவில் வசிக்கும் ஆசிரியரும் மருத்துவப் பயிற்சியாளருமான ஹக்கீம் ஜெய்னுல் ஆபிதீனிடம் தனது ஆரம்பப் பள்ளிப் படிப்பை மேற்கொண்டார்கள். அவருடன் அரபு மற்றும் பாரசீக மொழிகளில் தனது ஆரம்பக் கல்வியை முடித்தார்கள்.
அஃலா ஹஜ்ரத் அவர்கள் அக்காலத்திற்குத் தேவையான கல்வியை முடிக்க மதுரைக்கு சென்றாக்கள். அங்கு அப்துஸ் சலாம் இப்ராஹிமுடன் சேர்ந்து தங்கினார்கள், அவருடன் அவர் பஹ்ருல் உலூம் ஸாஹிபுல் கராமாத் அஷ் ஷேக் மீர் அம்ஜத் இப்ராஹிம் சின்ன ஹஜ்ரத் அவர்களிடம் மதுரையில் ஏழு ஆண்டுகள் கல்வி கற்றார்கள்.
பள்ளிப் படிப்பை முடித்துவிட்டு, வஹ்ஹாப் வேலூர் திரும்பினார். திருமணம் செய்து கொண்டு குடும்ப வாழ்க்கையை தொடங்கினார். 15 ஷாபான் 1284 ஹிஜ்ரி அன்று, அவர் ஹிஜாஸ், அரேபியாவுக்குப் சென்றார்கள். அப்போது அவர்களுடைய மூன்று வயது மகனையும் குடும்பத்தினரையும் இந்தியாவில் விட்டு சென்றார்கள்.
உயர் கல்வி
மக்காவில், ரஹ்மத்துல்லாஹ் கைரனாவி, இம்தாதுல்லா முஹாஜிர் மக்கி மற்றும் முஹம்மது ஹுசைன் பெஷாவாரி ஆகியோரை சந்தித்து கல்வி கற்றார்கள்.
அஃலா ஹஜ்ரத் அவர்கள் சில இஸ்லாமிய புத்தகங்களையும் முனாசராவையும் ரஹ்மத்துல்லாஹ் கைரனவியிடம் இருந்து கற்றார்கள். சையது முஹம்மது ஹுசைன் பெஷாவாரியிடம் ஹதீஸ் கொள்கைகளில் உயர் படிப்பை முடித்தார்கள். மற்றும் தனது ஆசிரியரான இம்தாதுல்லா முஹாஜிர் மக்கியிடம் பைஅத் செய்து தனது ஆன்மீக பயணத்தைத் தொடங்கினார்கள் என்று கூறப்படுகிறது. வேலூரில் உள்ள மௌலானா அப்துல் லத்தீப் அவர்களிடமும் கல்வி கற்றார்கள்.
விசித்திரமான தற்செயல்
வட இந்தியாவில் மதரஸா தாருல் உலூம் தியோபந்தின் நிறுவனர் முஹம்மது காசிம் நானோத்வியும் மற்றும் தென்னிந்தியாவில் மதரஸா அல்-பாகியாத் அஸ்-ஸாலிஹாத்தின் நிறுவனர் அஃலா ஹஜ்ரத் அவர்களும் தங்கள் இஸ்லாமிய ஆய்வுகளில் பொதுவான கல்விப்பரம்பரையை பகிர்ந்து கொள்கின்றனர்.
அதன் விபரமாவது, அஃலா ஹஜ்ரத் அவர்களின் குறிப்பிடத்தக்க ஆசிரியர்கள் ரஹ்மத்துல்லா கைரனாவி, முஹம்மது ஹுசைன் பெஷாவாரி மற்றும் அப்துல் லத்தீப் ஆகியோர் ஆவர்கள். இந்த மூவரும் கற்பித்த பேரறிஞர் மௌலானா ஷா முஹம்மது இஸ்-ஹாக் அவர்களிடம் கல்வி பயின்றவர் ஆவர்.
முஹம்மது காசிம் நானௌதவியின் உயர் படிப்பில் ஆசிரியராக இருந்தவர் ஷா அப்துல் கனி அவர்கள். அவர்களது ஆசிரியர் மேற்குறிப்பிடப்பட்ட பேரறிஞர் ஷா முஹம்மது இஸ்-ஹாக் ஆவார்கள்.
மேலும், அவர்களின் ஆன்மீக ஆய்வுகள் மற்றும் பயணத்தில், அஃலா ஹஜ்ரத் மற்றும் முஹம்மது காசிம் நானோத்வி இன்னும் நெருங்கிய தொடர்புடையவர்கள். இவ்விருவரின் ஆன்மீக குரு வேறு யாருமல்ல, ஹாஜி இம்தாதுல்லாஹ் முஹாஜிர் மக்கி ஆவார்கள்.
இந்த இரண்டு அறிஞர்களான அஃலா ஹஜ்ரத் மற்றும் முஹம்மது காசிம் நானோத்வி, இஸ்லாமிய ஆய்வுகள் மற்றும் ஆன்மீகப் பாதையில் பொதுவான கல்விப்பரம்பரையைப் பகிர்ந்து கொண்டாலும், இந்திய துணைக் கண்டத்தின் இந்த இரண்டு இஸ்லாமிய சீர்திருத்தவாதிகளும் நேரில் சந்தித்ததற்கு உறுதியான ஆதாரம் இல்லை.
இஸ்லாமிய சேவைகள்
தனது படிப்பை முடித்த பிறகு, அஃலா ஹஜ்ரத் அவர்கள் ஹைதராபாத் சென்றிருந்தபோது அவர்களுக்கு துணை ஆட்சியர் பதவி வழங்கப்பட்டது. ஆனால் அவர் அந்த வாய்ப்பை நிராகரித்து விட்டார்கள். ஐதராபாத்தில் இருந்து திரும்பியவுடன் முதலில் பொருளாதார ரீதியாக தன்னை நிலைநிறுத்திக் கொள்ள நாடினார்கள். அதற்காக ஜமீன் ஆத்தூரில் இருந்த தனது பரம்பரை நிலத்தை விற்றுவிட்டு வேலூரில் நிலம் வாங்கினார்கள். இதன் மூலம் அவர்களுக்கு வருமானம் கிடைத்தது. பிறகு, தமது இஸ்லாமிய சமூக சேவைகளைத் தொடங்கினார். கிராமங்களுக்கும் நகரங்களுக்கும் சென்று முஸ்லிம்களை ஷரீஅத்தின்படி வாழ அழைப்பு விடுத்து அதன் அவசியத்தை வலியுறுத்தினார். பித்அத் என்று வந்தபோது அதைக் கடுமையாக எதிர்த்துப் பகிரங்கமாகக் குரல் கொடுத்தார். இதற்காக, அவர்கள் திட்டச்சேரியில் நீண்ட காலம் தங்கி, முஸ்லிம்களின் நம்பிக்கைகளில் மீண்டும் மீண்டும் இஸ்லாம் மற்றும் அதில் ஊடுருவிய பித்அத் பற்றி அவர்களுக்குக் கற்பித்தார்கள். திட்டச்சேரி மக்கள் பித்அத் மற்றும் ஷிர்க்கிலிருந்து விலகி இருப்போம் என்று சபதம் செய்தாலும், அவர்கள் அதைச் சிறிது காலம் மட்டுமே செய்தார்கள்.
இத்தருணத்தில், முஹம்மது கவுஸ் அன்பவர் அஃலா ஹஜ்ரத் அவர்களுக்கு ஒரு மதரஸாவைத் தொடங்க அறிவுறுத்தினார். அதன் மூலம் பட்டம் பெரும் அறிஞர்கள் அவருடைய இஸ்லாமிய சமூக சீர்திருத்தங்களில் அவருக்கு உதவ முடியும் என்பதையும் விளக்கினார்.
எனவே அவர் 1884 இல் இஸ்லாமிய மதரஸா அல்-பாகியாத் அஸ்-ஸாலிஹாத் நிறுவினார்கள். வாணியம்பாடியில் கான்காஹே பாக்கியத்தையும் அவர்கள் தொடங்கினார்கள், இது காதிரிய்யா மற்றும் சிஷ்தியா சில்சிலாவை மையமாகக் கொண்டு செயல்பட்டது.
மதரஸா அல்-பாகியாத் அஸ்-ஸாலிஹாத்
தனது ஆசிரியர் ரஹ்மத்துல்லாஹ் கைரனவியின் வழியில், வஹ்ஹாப் தனது வீட்டில் அதிக வளங்கள் இல்லாமல் ஒரு மதரஸாவைத் தொடங்கினார்கள். ரஹ்மத்துல்லாஹ் கைரனவி அவர்கள் அந்த நேரத்தில் மக்காவில் மதரஸா சவுலதியாவை நிறுவினார்கள். இந்த சிறிய மதரஸாவின் பெயர் பற்றி எந்த குறிப்பும் இல்லை.
ஒரு சிறிய வீட்டில் நிறுவப்பட்ட இந்த மதரஸா 1884 இல் ( ஹிஜ்ரி 1301) தற்போதைய இடத்தில் ஒரு புதிய பாடத்திட்டத்துடன் மதரஸா அல்-பாகியாத் அஸ்-ஸாலிஹாத் ஆக வளர்ந்தது.
புகழ்பெற்ற இஸ்லாமிய படைப்புகளான இஸ்ஹர் உல்-ஹக், இஸாலத்துஷ் ஷுகூக், இஸாலத்துல் அவ்ஹாம் போன்ற நூல்களை எழுதிய அவர்களது ஆசிரியர் ரஹ்மத்துல்லாஹ் கைரனவியின் அடிச்சுவடுகளைப் பின்பற்றி, அலா ஹத்ரத் ஆகியோர் தென்னிந்தியாவில் உள்ள இஸ்லாமிய தஃவாவை முன்னெடுத்து கிறிஸ்தவர்களுக்கு பதிலளித்தார்கள். தமிழ்நாட்டில் 19 ஆம் நூற்றாண்டின் பிற்பகுதியிலோ அல்லது 20 ஆம் நூற்றாண்டின் முற்பகுதியிலோ இஸ்லாமிய சமூக சீர்திருத்தம் என்று வரும்போது இவர்களைப்போல் திறமையான இஸ்லாமிய அறிஞர் வேறு யாரும் இல்லை என்பது ஆச்சரியமாக இருக்கிறது.
குறிப்புகள்
ethnicityShah Abdul Wahhab பகுப்பு:Articles having same image on Wikidata and Wikipedia
ந. மு. வேங்கடசாமி நாட்டார்
நடுக்காவேரி முத்துச்சாமி வேங்கடசாமி நாட்டார் (ஏப்ரல் 2, 1884 - மார்ச் 28, 1944) 19ஆம் நூற்றாண்டின் பிற்பகுதியிலும் 20ஆம் நூற்றாண்டின் முற்பகுதியிலும் வாழ்ந்த தமிழறிஞர். சிறந்த சொற்பொழிவாளராகவும் ஆராய்ச்சியாளராகவும் திகழ்ந்தவர். இவரது நினைவாக தஞ்சாவூரில் 1992-இல் நாவலர் ந மு வேங்கடசாமி நாட்டார் திருவருள் கல்லூரி நிறுவப்பட்டது.
பிறப்பு
2-4-1884 அன்று '''ந. மு. வேங்கடசாமி நாட்டார்''', தஞ்சை மாவட்டம் திருவையாறு வட்டம் நடுக்காவேரி என்ற ஊரில் கள்ளர் இனத்தில் முத்துச்சாமி நாட்டார் தையலம்மாள் தம்பதியருக்கு  மகனாய்ப் பிறந்தார். சிவப்பிரகாசம் என இவருக்கு முதலில் பெயரிடப்பட்டது. இளவயதில் இவருக்குத் தொடையின் மேற்புறத்தில் ஒரு கட்டி உண்டாகி வருத்தியது. அது ஆறினால் முடி எடுப்பதாக வேங்கடப் பெருமானை இவர்தம் பெற்றோர் வேண்டிக்கொண்டனர். அவ்வாறு நடந்துவிட, இவர் பெயரை வேங்கடசாமி என மாற்றினர்.
கல்வி
அக்கால வழக்குப்படி உள்ளூர் திண்ணைப் பள்ளிக்கூடத்தில் நான்காம் வகுப்புவரை படித்தவர். நெடுங்கணக்கு இலக்கம், நெல்லிலக்கம், எண்சுவடி, குழிமாற்று ஆகிய கணக்குச் சார்பான சுவடிகளைப் படித்து முடித்த பின்னர் தம் தந்தையார் மூலம்ஆத்திசூடி, கொன்றை வேந்தன், வெற்றிவேற்கை, அந்தாதி, கலம்பகம் வகை நூல்களையும் படித்தார். சாவித்திரி வெண்பா எனும் நூலை இயற்றிய ஐ. சாமிநாத முதலியாரின் தூண்டுதலால் ஆசிரியர் துணையின்றி தானே தமிழ் இலக்கண இலக்கியங்களைப் பயின்று மதுரைத் தமிழ்ச் சங்கத்தின் பிரவேசப் பண்டிதம் (1905), பால பண்டிதம்(1906), பண்டிதம் (1907)ஆகிய தேர்வுகளை எழுதி, முதல் மாணாக்கராகத் தேர்ச்சியுற்று வள்ளல் பாண்டித்துரைத் தேவர் அவர்கள் கையால் தங்கத் தோடாப் பெற்றார்.
எட்டுதொகை நூல்கள்
அகநானூறு
அறநூல்கள்
மேலே கண்ட ஏழுநூல்களும் 1961 ஆம் ஆண்டு ஏப்ரல் மாதம் நீதிநூற்கொத்து என்னும் தலைப்பில் திருநெல்வேலி தென்னிந்திய சைவசித்தாந்த நூற்பதிப்புக் கழகம் லிமிடெட் நிறுவனத்தால் தொகைநூலாக வெளியிடப்பட்டது
உரை திருத்தம்
(1) அகத்தியர் தேவாரத் திரட்டு, (2)தண்டியலங்காரப் பழைய உரை, (3) யாப்பருங்கலக் காரிகை உரை ஆகியவற்றிற்குத் தென்னிந்திய சைவ சித்தாந்த நூல் பதிப்புக் கழகத்தாரின் வேண்டுகோளுக்கிணங்க உரைத்திருத் தங்களும் எழுதினார்.
கனவு நனவானது
1980களில் தோற்றுவிக்கப்பட்ட தஞ்சைத் தமிழ் பல்கலைக்கழகம்.
கரந்தைத் தமிழ்ச் சங்கக் கல்லூரி முதல்வராகப் பணியாற்றி ஓய்வு பெற்றுள்ள பேராசிரியர் பி.விருத்தாசலனார் அவர்கள் நாவலர் கனவு கண்ட திருவருள் கல்லூரியையும் அதே பெயரில் தஞ்சை வெண்ணாற்றங்கரையில் கபிலர் நகரில் தனித்தமிழ்க் கல்லூரியாக நிறுவி நடத்தி வருகிறார்கள்.
வேற்று மொழிச்சொல் பயன்பாடு
தமிழ் மொழி வளர்ச்சிக்கு வேற்று மொழிச் சொற்களை அப்படியே பயன்படுத்திக்கொள்ள வேண்டும் என்று பலர் இக்காலத்தைப் போன்றே அக்காலத்திலும் கூறியுள்ளனர். இதைக் குறித்து நாட்டார், தம் கருத்தைத் தெளிவாக எடுத்து வைத்துள்ளார்.
''ஒருவனுடைய குடும்ப வாழ்க்கையில் எதிர்பாராத வகையில் மிகுந்த பொருட் பற்றாக்குறை ஏற்படுவதாக வைத்துக்கொள்வோம். பற்றாக்குறையைப் போக்க உடனே நண்பர்களிடம் கடன் வாங்கிச் சமாளிக்கிறோம். நெருக்கடி நேரத்தில் கடன் வாங்குவதில் தவறில்லை. மதிப்புடனும் மானத்துடனும் வாழவேண்டும் என்று கருதுகிற ஒரு நன்மகன் நெருக்கடி நேரத்தில் கடன் வாங்கியதற்காக நன்றாக உழைத்து அதனால் கிட்டிய பொருளைக் கொண்டு வாங்கிய கடனைத் திருப்பிக் கொடுப்பான். எதிர்காலத்தில் நெருக்கடி வந்தாலும் கடன் வாங்கத் தேவையில்லாதபடி பொருளாதார வளமுடையவனாகத் தன்னை உயர்த்திக்கொள்வான்.சான்றோன் ஒருவன் தன் குடும்ப வாழ்க்கையில் மேற்கொள்ளும் இத்தகைய நடைமுறையையே மொழி வளர்ச்சியிலும் பின்பற்ற வேண்டும். அறிவியல் நூல்களைத் தமிழில் மொழிபெயர்க்கும் போது அந்நூல்களில் காணப்படும் கலைச் சொற்களுக்கு உரிய பொருளுடைய சொற்கள் தமிழில் உள்ளனவா என்று தேடிக் கண்டுபிடிக்க வேண்டும். அவை போதாவிடத்து தமிழில் உள்ள வேர்ச் சொற்களிலிருந்து புதிய சொற்களைப் படைத்துக்கொள்ள வேண்டும். புதிய சொற்களைக் கண்டுபிடிக்கக் காலதாமதம் ஆகும்போது வேற்றுமொழிச் சொற்களையும் தமிழின் ஒலியியல் இயல்புக்கு ஏற்ப திரித்தே வழங்குதல் வேண்டும்.கல்வியிற் பெரியவராகிய கம்பர் இலக்குவன், வீடணன் என்றிவ்வாறாக வடசொல் உருவினைத் தமிழியல்புக்கு ஏற்ப மாற்றியுள்ளமை காண்க. கிறித்துவ வேத புத்தகத்தை மொழிபெயர்த்தோர், இயேசு, யோவான், யாக்கோபு என்றிங்ஙனம் தமிழியல்புக்கு ஏற்ப சொற்களைத் திரித்தமையால் அதன் பயிற்சிக்குக் குறைவுண்டாயிற்றில்லை. ஒவ்வொரு மொழியிலும் இவ்வியல்பு காணப்படும்.ஆகவே, பிற மொழிகளில் உள்ளவாறே அச்சொற்களைத் தமிழில் வழங்க வேண்டுமென்பது நேர்மையாகாது.''
மணிவிழா
இவருக்கு 60 ஆண்டு நிறைவதை ஒட்டி இவருக்கு மணிவிழா ஏற்பாடுகள் செய்துள்ளனர். அதற்கென மணிவிழாக் குழு ஒன்றும் அமைத்துள்ளனர். அதைக் கேள்வியுற்ற நாட்டார், ‘மணிவிழாக் குழு அமைத்திருக்கிறார்கள். கா.நமச்சிவாய முதலியார் போல எப்படி ஆகப் போகிறதோ’ எனக் கூறியிருக்கிறார். பெரும்புலவர் கா.நமச்சிவாய முதலியார், தம் மணிவிழா முடிவதற்கு முன்னரே மறைந்துவிட்டார். நாட்டாரின் மணிவிழாவை 8-5-1944 அன்று நடத்துவதாக மணிவிழாக் குழு முடிவு செய்திருந்தது. ஆனால், 28-3-1944 அன்றே நாட்டார் மறைந்தார். நாட்டாரய்யா அவர்களுக்கு நூற்றாண்டு விழா நடத்தி (1984இல்) அவர்க்குச் சிலை எடுக்க எடுத்த முயற்சிகள் தடங்கலும் தாமதமும் ஆகி, அவரின் பெயர்த்தி திருமதி அங்கயற்கண்ணி செயதுங்கன் அவர்களைத் தலைவராகக் கொண்ட அறக்கட்டளையினரால் (13.02.2005) அன்று நாட்டாரின் பெயரால் இயங்கும் கல்லூரி வளாகத்திலேயே சிலை நிறுவப்பட்டது.
ஆக்கங்கள் நாட்டுடமை
அண்மையில் ந.மு.வேங்கடசாமி நாட்டார் அவர்களின் படைப்புகளை நாட்டுடைமையாக்குவதாகத் தமிழக அரசு அறிவித்தது. இதன் பொருட்டு அவரின் குடும்பத்தாருக்கு ரூ. 5 லட்சம் பரிவுத் தொகையாக அளிக்கப்பெற்றது. இதே தருணத்தில் ந.பிச்சமூர்த்தி, க.நா.சு. ஆகியோரின் படைப்புகளும் நாட்டுடைமை ஆயின. 1984இல் நாட்டாரின் நூற்றாண்டு விழா கொண்டாடப்பெற்றது. தமிழக அரசின் தமிழ் வளர்ச்சித் துறை ரூ.25ஆயிரம் செலவு செய்து 21-4-84 அன்றும் 22-4-84 அன்றும் கரந்தைத் தமிழ்ச்சங்க வளாகத்தில் தமிழவேள் உமாமகேசுவரனார் நூற்றாண்டையும் (ஓர் ஆண்டுக்கு முன்பே நடந்திருக்க வேண்டியது) நாவலர் வேங்கடசாமி நாட்டார் நூற்றாண்டையும் நடத்தியது.
மரபுரிமைப் பேறுகள்
இவரது நினைவாக தஞ்சாவூரில் 1992-இல் நாவலர் ந மு வேங்கடசாமி நாட்டார் திருவருள் கல்லூரி நிறுவப்பட்டது.
வெளி இணைப்புகள்
1.நாவலர் எழுதி உலக தமிழாராய்சி நிறுவனம் வெளியிட்டுள்ள மின் புத்தகங்களின் தொகுப்பு பகுப்பு:தமிழக எழுத்தாளர்கள் பகுப்பு:1944 இறப்புகள் பகுப்பு:1884 பிறப்புகள் பகுப்பு:தமிழறிஞர்கள் பகுப்பு:நாட்டுடைமை நூல்களின் ஆசிரியர்கள் பகுப்பு:தஞ்சாவூர் மாவட்ட நபர்கள்
இந்தியச் செந்நாய்
உசூரி செந்நாய் (Ussuri dhole) (குவான் அல்பினசு அல்பினசு), இந்திய செந்நாய், கிழக்கு ஆசியச் செந்நாய், சீன செந்நாய் அல்லது தெற்கு செந்நாய் என்றும் அறியப்படுகிறது. இது கிழக்காசியாவை பூர்வீகமாகக் கொண்ட செந்நாயின் பரிந்துரைக்கப்பட்ட துணையினமாகும். சீனாவைப் பூர்வீகமாகக் கொண்டபோதிலும், இது சீனாவிலும், மங்கோலியா மற்றும் ரஷ்ய தூரக் கிழக்கிலும் இதன் பெரும்பாலான எல்லைகளில் அழிந்திருக்கலாம் என கூறப்படுகிறது.
பண்புகள்
link=//upload.wikimedia.org/wikipedia/commons/thumb/1/1f/Cuon_alpinus.jpg/220px-Cuon_alpinus.jpg|இடது|thumb| [[ஐக்கிய இராச்சியம், கென்ட், போர்ட் லிம்ப்னே காட்டு விலங்கு பூங்காவில்.]] இந்தியச் செந்நாய் மிகப்பெரிய துணையினமாகும். இது ஒரு பிரகாசமான செந்தோலினையும் குறுகிய மண்டை ஓட்டினையும் கொண்டுள்ளது. தியான் சான் செந்நாயினைப் போலவே, இந்தியச் செந்நாயும் குளிர் காலத்தில் அடர் உரோமங்களால் ஆன மேல்தோலினைக் கொண்டுள்ளது. ஆனால் கோடைக் காலத்தில் இத்தோல் கரடுமுரடாகவும் மெல்லியதாகவும் உள்ளது. தெற்காசியாவில் காணப்படும் செந்நாய் அடர் நிற கரடுமுரடான மற்றும் மெலிந்த உரோமங்களைக் கொண்ட தோலினைக் கொண்டுள்ளன. இவை பெரும்பாலும் சுமாத்திரா செந்நாய் போலக் காணப்படும்.
வாழிடமும் பரவலும்
இந்தியச் செந்நாய் காடுகள், சமவெளிகள், புல்வெளிகள், புன்னிலம், புல்வெளிகள் மற்றும் அல்பைன் தூந்திராவில் வாழ்கிறது. இது தெற்கிலிருந்து வடகிழக்கு ஆசியா வரை பரவலாகக் காணப்படும் துணையினமாகும். இது இந்தியா, நேபாளம், சீனா, வங்களாதேசம், மியான்மர் மற்றும் தாய்லாந்து ஆகிய நாடுகளில் வாழ்கிறது. மங்கோலியா, சைபீரியா மற்றும் கொரியாவில் அழிந்துவிட்டதாக நம்பப்பட்டது, இருப்பினும் இந்த நாடுகளில் உசூரி செந்நாய் காணப்படும் தகவல்கள் சர்ச்சைக்குரியது.
வேட்டையும் உணவும்
இந்தியக் காட்டுச் செந்நாய்கள் சிறிய மற்றும் பெரிய தாவர வகை பாலூட்டிகளான புள்ளிமான், கடமான், புல்வாய், மான், காட்டுப்பன்றி, ஆசிய நீர் எருமை, நீலான் மற்றும் இந்தியக் காட்டெருது போன்றவற்றை உண்ணும். சில சமயங்களில், இந்தியச் செந்நாய் யானைக் குட்டிகளையும் வேட்டையாடுகின்றன. மேலும் ஆசியக் காட்டுக்கழுதை மற்றும் கியாங்கு கழுதைகளையும் உண்ணலாம்.
அச்சுறுத்தல்கள்
இந்தியச் செந்நாயின் குறைந்த எண்ணிக்கைக் காரணமாக அருகிய இனமாகப் பட்டியலிடப்பட்டுள்ளது. இருப்பினும், வேட்டையாடுதல், சட்டவிரோத வேட்டையாடுதல் மற்றும் தோல் வர்த்தகம் போன்ற அச்சுறுத்தல்கள் இனி இந்தியச் செந்நாய் குறிப்பிடத்தக்க அச்சுறுத்தல்களை ஏற்படுத்தாது. கம்போடியா போன்ற நாடுகளில் இந்தச் சிற்றினம் பாதுகாக்கப்படுகிறது. சில பகுதிகளில் உள்ள செந்நாய் பெரும்பாலும் இரையின் பற்றாக்குறை மற்றும் வாழ்விட இழப்பு ஆகியவற்றால் அச்சுறுத்தப்படுகின்றன.
ஓநாய்கள் மற்றும் பொன்னிறக் குள்ளநரி போன்ற பிற நாய்க் குடும்ப விலங்குகளுடன் வாழ்விடங்களைப் பகிர்ந்து கொள்ளும் பகுதிகளில் இந்தச் செந்நாய்கள் நோய்களால் பாதிக்கப்படக்கூடியவை. உசுரி செந்நாய்கள் புலி, சிறுத்தை, ஓநாய், வரிக் கழுதைப்புலி மற்றும் கரடி போன்ற பிற வேட்டை விலங்குகளாலும், ஆசியச் சிங்கம் மற்றும் வேங்கைப்புலிகளாலும் அச்சுறுத்தப்படுகின்றன.
மேற்கோள்கள்
பகுப்பு:சீனாவின் பாலூட்டிகள் பகுப்பு:இந்தியப் பாலூட்டிகள் பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அருகிய இனம்
மண்தாலே பிரதேசம்
மண்தாலே பிரதேசம் முன்னர் மண்தாலேப் பகுதி மியான்மரின் ஒரு நிர்வாக பிரிவுப் பிராந்தியமாகும். இது நாட்டின் மையத்தில் அமைந்துள்ளது, மேற்கில் சாகிங் பகுதியையும், மகவே பகுதியையும், கிழக்கில் ஷான் மாநிலம், மற்றும் பகோ பகுதியையும் மற்றும் காயின் மாநிலத்தை தெற்கில் எல்லைகளாக அமைந்துள்ளது. இந்தப் பிரதேசத்தின் தலைநகரம் மண்தாலே ஆகும். இந்தப் பிராந்தியத்தில் நிர்வாக வசதிக்காக ஏழு மாவட்டங்களாக பிரிக்கப்பட்டுள்ளன. இவை மேலும் உட்பிரிவுகளாக 30 நகரங்கள் மற்றும் 2,320 வார்டுகள் மற்றும் கிராமப் பகுதிகளை கொண்டுள்ளது.
மியான்மரின் பொருளாதாரத்தில் மண்தாலே மாநிலத்தின் பங்கு முக்கியமானது, இது தேசிய பொருளாதாரத்தில் 15% பங்களிக்கிறது. மண்தாலே பிரதேச அரசு நிர்வாகத்தின் கீழ் உள்ளது.
வரலாறு
மண்தாலே மாநிலத்தின் வரலாறு என்பது பர்மிய வரலாற்றின் பெரும்பகுதியை தவிர மேல் மியான்மார் வரலாற்றுடன் ஒத்ததாக உள்ளது. மண்தாலே பிரதேசத்தில் இருந்து தான் பர்மிய முழுவதம் ஆதிக்கம் செலுத்தக் கூடிய அரசியல் ஆதிக்கம் நிறைந்த தலைநகரமாக தோன்றியது. தற்போதைய நாட்டின் தலைநகரம், நய்பிடா, மற்றும் பர்மாவின் முன்னாள் அரச தலைநகரங்களான அவா, அமராபுரா, மண்டலை போன்ற பர்மிய நகரங்கள் இங்கு உள்ளன.
நிர்வாகப் பிரிவுகள்
மண்தாலே மாநிலத்தில் உள்ள 31 நகரங்களும் நிர்வாக வசதிக்காக கீழ்வரும் ஏழு மாவட்டங்களாக பிரிக்கப்பட்டுள்ளது.
வெளிப்புற இணைப்புகள்
பகுப்பு:மியான்மரின் மண்டலங்கள்
செரோக்கீ
இவற்றையும் பார்க்கவும்
பகுப்பு:அமெரிக்க இனக்குழுக்கள்
நடுநிலை நாடு
ஒரு குறிப்பிட்ட போரின் போது சண்டையிடும் இரு தரப்புகளுடன் சேராமல் நடுநிலை வகிப்பதாக அறிவிக்கும் நாடு நடுநிலை நாடு என்று வழங்கப்படும். சண்டையில் பங்குபெறா நாடுகளுக்கும் நடுநிலை நாடுகளுக்கும் வேறுபாடு உண்டு. சண்டையிடுபவர்களுள் ஒரு தரப்பினை ஆதரித்தாலும், நேரடியாகவோ மறைமுகமாகவோ போரில் ஈடுபடாத நாடு நடுநிலை நாடு கிடையாது.
1907ம் ஆண்டு கையெழுத்தான ஹாக் சாசனத்தின் ஐந்தாவது மற்றும் பதின்மூன்றாவது பிரிவுகளில் நடுநிலை வகிக்கும் நாடுகளின் கடமைகளும் உரிமைகளும் வரையறுக்கப்பட்டுள்ளன. குறிப்பிட்ட போர்கள் நடைபெறும் காலத்தில் மட்டுமல்லாது நிரந்தரமாக நடுநிலை வகிக்க நிர்பந்திக்கப்படும் (பன்னாட்டு உடன்படிக்கைளின் மூலம்) நாடுகளும் உள்ளன. போர்க்காலத்தில் நடுநிலை மிகத் தெளிவாக வரையறுக்கப்பட்டுள்ளது. நடுநிலை கோரும் நாடு, அதனை பிற நாடுகள் ஏற்கவேண்டுமெனில் பல குறிப்பிட்ட நிபந்தனைகளுக்கு உட்பட வேண்டும். வெளியுறவுக் கொள்கைகளில் நடுநிலை, அணி சேராமை, ஆயுதமேந்திய நடுநிலை ஆகிய கொள்கைகள் வெவ்வேறாகக் கருதப்படுகின்றன. வெறும் நடுநிலை வகிக்கும் நாடு குறிப்பிட்ட சில காலத்துக்கோ, போர்களுக்கோ எத்தரப்பிலும் இணையாது. அணி சேரா நாடென்பது எந்த ராணுவ, அரசியல்க் கூட்டணிகளிலும் சேராமல் செயல்படும் நாடு. ஆயுதமேந்திய நடுநிலையென்பது, போருக்குத் தயாராகவும், தன்னை யாரேனும் தாக்கும் பட்சத்தில் நடுநிலையைக் கைவிடும் கொள்கையைக் கொண்டுள்ள நாட்டின் நிலையைக் குறிக்கும்.
மேற்கோள்கள்
பகுப்பு:நாடுகள்
நாங்குபட்டி ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:புதுக்கோட்டை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
மின்பொறி விளக்கு
"மின்பொறி விளக்குகள் " (Arc lamp) அல்லது "வில் விளக்குகள்" என்பவை மின்பொறி (அல்லது மின்னழுத்த வில்) கொண்டு ஒளி உமிழும் விளக்கு வகைகளாகும். இந்த விளக்குகளில் இரு மின்வாயிகள் இடையே வளிமம் நிரப்பப்பட்டு பிரிக்கப்பட்டிருக்கும். இந்த மின்வாயிகள் துவக்க காலங்களில் கரிமத்தால் ஆனவையாக இருந்தன. தற்காலங்களில் டங்க்ஸ்டனால் செய்யப்படுகின்றன. இந்த மின்வாயிகள் மூலம் மின்னழுத்தம் கொடுக்கப்படும்போது வளிமத்தின் குறைகடத்தி பண்பு உடைபட்டு மின்பொறி பிறக்கிறது. இதன்மூலம் மின்சார ஓட்டம் நிகழ்கிறது. அடைக்கப்பட்ட வளிமத்தின் பண்புக்கேற்ப இந்த உடைதலின்போது வெவ்வேறு வண்ண ஒளி உமிழப்படுகிறது.
இந்தவகை மின்பொறி விளக்குகள் அவற்றில் அடைக்கப்பட்டிருக்கும் வளிமத்தினால் அடையாளப் படுத்தப்படுகின்றன. இந்த வளிமங்கள்: நியான், ஆர்கான், செனான், கிரிப்டான், சோடியம், மாழை ஆலைடு, மற்றும் பாதரசம் ஆகும். கரிம வில் விளக்குகளில் மின்வாயிகளின் வகையைக் கொண்டு அழைக்கப்படுகின்றன. வழமையான உடனொளிர்வு விளக்கு குறைந்த அழுத்த பாதரச மின்பொறி விளக்காகும்.
வெளி இணைப்புகள்
பகுப்பு:விளக்குகள் பகுப்பு:ஒளியமைப்பு
குருக்கத்தஞ்சேரி ஊராட்சி
குருக்கத்தஞ்சேரி ஊராட்சி (Kurukathancheri Gram Panchayat), தமிழ்நாட்டின் கடலூர் மாவட்டத்தில் உள்ள நல்லூர் வட்டாரத்தில் அமைந்துள்ளது. இந்த ஊராட்சி, திட்டக்குடி சட்டமன்றத் தொகுதிக்கும் கடலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2287 ஆகும். இவர்களில் பெண்கள் 1169 பேரும் ஆண்கள் 1118 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:கடலூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
2,3-டையைதரோதயோபீன்
2,3-டையைதரோதயோபீன் (2,3-Dihydrothiophene) என்பது SC4H6 என்ற மூலக்கூற்று வாய்பாட்டால் விவரிக்கப்படும் பல்லின வளையங்களைக் கொண்ட ஒரு கந்தக கரிமச் சேர்மமாகும். 2,5-டையைதரோதயோபீன் சேர்மத்துடன் இது ஒரு சமபகுதிச் சேர்மமாக உள்ளது. இவ்விரு மாற்றியன்களும் தயோயீத்தர் போன்ற மணத்துடன் நிறமற்ற நீர்மங்களாகக் காணப்படுகின்றன. வேதி வினைகளைப் பொறுத்தவரையில் இரண்டுமே ஆல்க்கீன்கள், தயோயீத்தர்கள் போல கார்பன் அணுக்களில் கூட்டு வினைகளிலும். கந்தக அணுக்களில் ஆக்சிசனேற்ற வினைகளிலும் ஈடுபடுகின்றன. மாறாக தயோபீன் இவ்விருவகை வினைகளிலும் ஈடுபடுவதில்லை.
இயற்கையில் டையைதரோதயோபீன்கள்
திரபுள் எனப்படும் வெண் பழக்காளான்களின் நறுமணத்திற்கு டையைதரோதயோபீன்கள் உதவுகின்றன. இத்தகைய காளான்களின் பழமாகும் உடல்பகுதியிலுள்ள பாக்டீரியாக்கள் 3-மெத்தில்-4,5-டையைதரோதயோபீனை உற்பத்தி செய்கின்றன. இதுவே அவற்றின் பெரும்பான்மையான உட்கூறாக உள்ளது.
மேற்கோள்கள்
பகுப்பு:கந்தக பல்லினவளையங்கள் பகுப்பு:பல்லின வளையச் சேர்மங்கள்